ലഹരിമരുന്ന് കേസില് ഷാരൂഖ് ഖാന്റെ മകന് ആര്യന് ഖാന് ഉള്പ്പെടെയുള്ളവര് അറസ്റ്റില് മുംബൈ: ലഹരിമരുന്ന് കേസില് ബോളിവുഡ് താരം ഷാരൂഖ് ഖാന്റെ മകന് ആര്യന് ഖാന് ഉള്പ്പെടെയുള്ളവര് അറസ്റ്റില്. ആഡംബര കപ്പലിലെ ലഹരിവേട്ടയ്ക്ക് പിന്നാലെയാണ് അറസ്റ്റ് രേഖപ്പെടുത്തിയത്. കഴിഞ്ഞദിവസമാണ് ആഡംബര കപ്പലിലെ ലഹരി പാര്ട്ടിക്കിടെ ആര്യന് ഖാന് അടക്കമുള്ളവരെ എന്.സി.ബി. സംഘം കസ്റ്റഡിയിലെടുത്തത്. മണിക്കൂറുകള് നീണ്ട ചോദ്യംചെയ്യലിനൊടുവില് അറസ്റ്റ് രേഖപ്പെടുത്തുകയായിരുന്നു. ആര്യന് ഖാന്റെ ഉറ്റസുഹൃത്ത് അര്ബാസ് മര്ച്ചന്റ്, നടിയും മോഡലുമായ മുന്മുന് ധമേച്ച, നുപുര് സരിഗ, ഇസ്മീത്ത് സിങ്, മൊഹക് ജസ്വാല്, വിക്രാന്ത് ഛോക്കര്, ഗോമിത് ചോപ്ര എന്നിവരെ കേസുമായി ബന്ധപ്പെട്ട് ചോദ്യം ചെയ്തെന്ന് എന്.സി.ബി. നേരത്തെ സ്ഥിരീകരിച്ചിരുന്നു. ഇതിനുപിന്നാലെയാണ് അറസ്റ്റ് രേഖപ്പെടുത്തിയത്. ആര്യന് ഖാന്, അര്ബാസ് മര്ച്ചന്റ്, മുന്മുന് എന്നിവരെയാണ് കേസില് അറസ്റ്റ് ചെയ്തതെന്നാണ് പ്രാഥമിക റിപ്പോര്ട്ട്.ഞായറാഴ്ച വൈകിട്ടോടെയാണ് പ്രതികളുടെ ചോദ്യംചെയ്യല് പൂര്ത്തിയായത്. തുടര്ന്ന് ആര്യന് ഖാന്, അര്ബാസ് മര്ച്ചന്റ്, മുന്മുന് ധമേച്ച എന്നിവരെ വൈദ്യപരിശോധനയ്ക്കായി എന്.സി.ബി. ഓഫീസില്നിന്ന് കൊണ്ടുപോയി.